darredondort/decidim-barcelona-proposals-embeddings-768d huggingface dataset:
'- Descripció breu: Creació d’un Centre d’Interpretació del Parc
de St Martí a les instal·lacions de Can Cadena, que actuï com a
punt fix de foment i potenciació del Parc.

- Descripció ampliada: El Parc de St Martí és un espai de
referència dels barris de St Martí de Provençals i de la Verneda
i la Pau. És un espai força desgastat els darrers anys a causa de
nombroses obres i és l’hora de retornar-li un l’ús social i
potenciar el seu valor natural i paisatgístic.

El Parc de St Martí és, també, un gran pol d’activitats, on s’hi
concentren un gran nombre d’equipaments i recursos. En pocs
metres hi trobem, a part del propi parc, el
següent: Àrea d’esbarjo per a gossos, Camp de futbol, Pistes de
bàsquet, Mercat de Provençals, Ludoteca Ca l’Arnó, Horts urbans
de Can Cadena, Alberg Can Planas, Parròquia de St Martí de
Provençals, Institut Salvador Seguí, 2 espais de jocs infantils.

El Parc també esdevé un espai de molta activitat social, tant
lliure com organitzada per les pròpies associacions del barri,
essent la Gàbia un dels epicentres de l’activitat sociocultural
del barri.

Per últim, el Parc també ha estat escenari de manifestacions
històriques que configuren la història de la perifèria de
Barcelona: els vestigis del passat romà i medieval, el passat
agrícola, el barri obrer i fabril, les onades migratòries del
segle XX, etc.

Per tot això es proposa la creació del Centre d’Interpretació del
Parc, que es podria ubicar a les instal·lacions de Can Cadena.
Aquest centre tindria les següents funcions: Exposició permanent
del Parc de St Martí, la seva història, usos, etc. Organització
d’activitats socials i pedagògiques vinculades al Parc. Vetllar
pel bon funcionament de parc, en un entorn de gran intensitat
d’usos i públics diferenciats, per tal que sigui veritablement un
espai públic, plural, democràtic i participatiu.

- Barri: St Martí de Provençals  - Cost aproximat orientatiu:
150.000€

- Com s'incorpora la perspectiva de gènere? La creació d’espais i
usos diversos al Parc de St Martí fomenta dinàmiques socials no
basades en rols, sinó una participació global del conjunt de la
societat. La creació d’un punt fix d’interpretació del Parc també
pot servir per a la detecció i prevenció de situacions que puguin
implicar algun tipus de problemàtica vinculada al gènere

- Impacte esperat? La creació del Centre d’Interpretació del Parc
permetrà augmentar la consciència col·lectiva per a la seva
preservació, millora i gaudi del conjunt del veïnat. Pot actuar
com a agent observador de les dinàmiques socials del parc,
detectant situacions de manca de convivència i podent realitzar
tasques preventives i de gestió comunitària.

- Agents a implicar en el plantejament i execució del projecte?
Coordinadora d’Entitats VERN de la Verneda – St Martí, Can
Cadena, AVV St. Martí de Provençals, AVV Provençals de la Verneda
'- Descripció breu: Actualment s’està construint a la cantonada
entre C/ Treball i C/ Concili de Trento. Es proposa acondicionar
el tram del C. Concili de Trento de davant de la biblioteca
perquè sigui una plaça, lliure de trànsit i que pugui esdevenir
el “Jardí de la Biblioteca”

- Descripció ampliada: A la cantonada dels carrers Treball i
Concili de Trento s’està construint la nova Biblioteca Gabriel
Garcia Márquez, un equipament llargament reivindicat al nostre
barri i que finalment esdevenidrà una realitat.

Serà un equipament que previsiblement atraurà un gran nombre de
persones ja que, a part de les funcions pròpies de la biblioteca,
també es preveu que s’hi organitzin tot tipus d’activitats
culturals.

El tram del C. Concili de Trento just davant de la Biblioteca,
entre el C. Treball i Selva de Mar, és un tram urbà que té poc us
per part de la gent, actualment es destina, sobretot a
l’aparcament de vehicles. Es proposa que aquest tram esdevingui
el “jardí de la Biblioteca”.

Per això es proposa eliminar el trànsit en aquest tram, eliminar
també l’aparcament i transformar l’espai en una plaça que
convisqui amb la Biblioteca i que pugui ser punt de trobada dels
seus usuaris.

Es proposa que la plaça tingui una temàtica dedicada a la
literatura clàssica universal, per exemple amb cites dels
escriptors i escriptores de renom. Una possibilitat seria, per
exemple, instal·lar bancs per llegir que tinguéssin aquestes
inscripcions de cites de les obres literàries de clàssics
universals inscrites en els bancs.

L’espai ja compta amb una petita zona verda, amb diversos arbres,
que poden ajudar a fer d’aquest entorn, el lloc ideal per a
gaudir de la Biblioteca des de l’exterior.

L’entorn també donaria servei a d’altres equipaments que també
atrauen molta gent com són els dos instituts (Infanta Isabel i
Joan d’Àustria), Auditori Sant Martí i Centre Cívic.

Es proposa la instal·lació d’una petita pèrgola i/o escenari, amb
punt de llum propi, que permeti la realització d’actes a
l’exterior de la biblioteca.

- Barri: St Martí de Provençals
- Cost aproximat orientatiu: 423.000€
- Com incorpora la perspectiva de gènere el projecte? Si la plaça
té una temàtica vinculada a la literatura clàssica universal, es
podria donar un pes prioritaria a les escriptores, ja que molt
sovint la literatura escrita per dones ha quedat invisibilitzada.
- Quin és l'impacte esperat del projecte? L’actuació permetrà
millorar un espai molt utilitzat pels actes socioculturals, ja
sigui vinculats a la Biblioteca a d’altres equipaments i entitats
del barri.
- Quins agents caldrà implicar en el plantejament i execució del
projecte? Coordinadora d’Entitats VERN de la Verneda – Sant
Martí, AVV St Martí de Provençals
'- Descripció breu:
Rehabilitació del pis de dalt del Casal de Joves Autogestionat de
Sants. Trobem necessària aquesta rehabilitació per tal de crear
un espai atractiu i funcional on les entitats juvenils del barri
puguin realitzar les seves activitats i fomentar
l’associacionisme en clau juvenil i de gènere, degut a la manca
d’espais dels que es disposen.

- Descripció ampliada:
Actualment al barri de Sants hi ha una manca d’espais dinamitzats
per joves i per a les joves. La cessió del Casal de Joves
Autogestionat de Sants va ser una gran millora per les entitats
juvenils del barri, no obstant, ens trobem en que l’espai no està
totalment habilitat, ja que només es funcional la planta baixa.
Aquesta consta d’una única sala, un petit rebost, dos lavabos i
una sala en funció de magatzem. La planta de dalt mai ha estat
habilitada, té una part del terra esfondrat i li manca un tros de
sostre, per tant, necessita una clara rehabilitació. Constatem
que amb l’actual Casal no podem oferir espai a la gran xarxa
d’entitats i associacions juvenils amb les que compte el barri,
ni podem promoure, com ens agradaria, activitats lúdiques
alternatives dirigides al jovent.

- Barri:
Sants

- Cost aproximat orientatiu:
50.000 euros.

- Com incorpora la perspectiva de gènere el projecte?
Una de les línies temàtiques del Casal és la perspectiva de
gènere, treballem per aconseguir un espai lliure d’agressions
sexistes i per impulsar tallers d’apoderament femení,
d’autodefensa i de formació feminista. Al barri hi ha assemblees
feministes que participen del casal, i al mateix casal hi ha
associacions no mixtes que treballen en clau de gènere.

- Quin és l'impacte esperat del projecte?
Es pretén aconseguir un espai capaç d’abastar la pluralitat de
projectes i activitats demandades per la xarxa d’entitats
juvenils del nostre barri. Actualment hi ha 9 associacions que
participen regularment del casal i altres que hi participen
sovint. Per tant, esperem poder dur a terme més d’una activitat
simultània, ja que actualment això no és possible. També es vol
aconseguir que el Casal esdevingui un espai còmode i atractiu per
a tot el jovent del barri.

- Quins agents caldrà implicar en el plantejament i execució del
projecte?

Regidoria d’Infància, Joventut i Gent gran; CJB; Casal de Joves
Autogestionat de Sants (espai de coordinació juvenil).
'- Descripció breu: El Pis Zero és un recurs que busca ser una
alternativa al carrer, perquè les dones sense llar puguin tenir
un espai on dormir i descansar, sense estar exposades al risc que
suposa dormir al ras.

- Descripció ampliada:

L’objectiu del Pis Zero és oferir allotjament nocturn a dones que
fa molt temps que viuen al carrer i que no s’adapten a altres
recursos existents. Volem que gaudeixin d'un espai segur i
acollidor on passar la nit i crear vincles de relació amb elles
que possibilitin una millora de la seva situació.

Els recursos de baixa exigència cobreixen les necessitats més
bàsiques i la normativa per estar-hi és molt reduïda. Les
persones podran accedir al Pis Zero a partir de les 21h i
estar-se fins les 7 del matí. A aquelles que ho desitgin se’ls hi
oferirà una sopa i un petit esmorzar al matí. També hi haurà
servei de dutxa per a casos de necessitat. El temps d’estada al
recurs serà indefinit i la capacitat màxima és de 10 persones per
nit.

L’equip del Pis Zero estarà format per un conserge i dues
persones voluntàries. Els voluntaris hi són des de les 21h fins a
les 7h. La seva funció és fer la primera acollida i acompanyar
les persones que accedeixen al recurs: estar amb elles, fer un
cafè, xerrar una estona, ensenyar-los l’espai…

- Barri: barri Gòtic (o qualsevol altre barri de Ciutat Vella)

- Cost aproximat orientatiu:

Posada en marxa del pis: 68.203,18€ (mobiliari, instal·lacions,
electrodomèstics, etc). El cost anual del Pis Zero és de
110.160,93€. El primer any el cost seria més alt per poder
adequar l'espai però a partir del segon any només serien
110.160,93€ per any.

- Com incorpora la perspectiva de gènere el projecte?

És un projecte amb un enfocament integral de gènere que busca
garantir drets vulnerats a dones que no tenen llar. Actualment,
segons dades de l'últim recompte de persones sense llar
organitzat el passat 14 de maig per Arrels Fundació, al districte
de Ciutat Vella hi ha 286 persones dormint al carrer, de les
quals un mínim de 25 són dones.

- Quin és l'impacte esperat del projecte?

Arrels té un Pis Zero al Raval des de 2017 i en un any hi han
passat 52 persones diferents, només 11 d'elles eren dones i
estaven en una situació molt crítica en comparació amb els homes.
Obrint aquest pis zero per dones esperem allotjar a 50 dones
diferents a l'any. El 71% de les persones que han pernoctat al
pis zero han millorat la seva situació i el 54% han anat a viure
en allotjaments estables.

- Quins agents caldrà implicar en el plantejament i execució del
projecte?

Dones sense llar i educadors/es, personal voluntari i conserges
d'Arrels Fundació, associacions veïnals, l'entitat Lola no estas
sola, propietari del pis (pis públic cedit o pis de propietat
privada)
'- Descripció breu: El parc de Sant Martí ha estat testimoni
directe dels canvis i la vida al barri des de fa segles i cal
plasmar aquest ric patrimoni d’una forma visible i accessible per
al veïnat.

- Descripció ampliada: Restes romanes, medievals, masies del
passat agrícola, fàbriques d’època industrial, refugis de la
guerra i immigració han marcat part de la història de la zona del
Parc de St. Martí i algunes d’aquestes empremtes encara es poden
gaudir al patrimoni que ha resistit el pas dels segles.

Tal com es fa a d’altres llocs amb història de la ciutat,
proposem fer un recorregut pel parc identificant els elements
patrimonials, les zones històriques i fins i tot la fauna que viu
al parc (i que ha anat variant al llarg del temps aportant una
rica biodiversitat), a través de plafons permanents, accessibles
i amb informació visual directa i també amb la possibilitat
d’enllaços telemàtics (per exemple a través de codis QR) que
ampliïn la informació històrica de cada plafó.

- Barri: Sant Martí de Provençals

- Cost aproximat orientatiu: 70.000€

- Com incorpora la perspectiva de gènere el projecte? Dins de la
informació històrica es posaria en valor la figura de dones
veïnes que al llarg de la història han aportat el seu granet de
sorra a fer un barri millor lluitant pels drets, les millores
socials i la protecció del patrimoni i història local.

- Quin és l'impacte esperat del projecte? Posar en valor la
Història local d’un espai que, amb els anys, esdevindrà un centre
d’arribada de turistes a través de la propera estació de l’AVE. I
que ha esdevingut motor de moviments veïnals com la lluita per la
conservació de Ca l’Arnó reconvertida en ludoteca; i que també és
testimoni, encara avui dia, de troballes singulars com els amants
de la Verneda, esquelets medievals abraçats enterrats prop de Can
Cadena. A més a més de ser un dels pulmons verds del barri.

- Quins agents caldrà implicar en el plantejament i execució del
projecte? El Centre d’Estudis de Sant Martí de Provençals, l’AVV
de St. Martí de Provençals, la Coordinadora d’Entitats VERN de la
Verneda-Sant Martí i el SELAV.
Descripció:

Foment de la xarxa veïnal de Vallvidrera mitjançant la
remodelació d’un espai exterior públic que esdevingui un punt de
trobada entre els veïns i veïnes que fomenti la interacció i
reforci la xarxa social del barri.

La Plaça Pep Ventura de Vallvidrera tot i situar-se en una zona
d'espai de pas central, actualment està infrautilitzada: no
disposa de zones d'ombra ni de superfície enjardinada. És proposa
la reurbanització de l’espai que afavoreix a la creació d'un
entorn segur i agradable que contribueix a la interacció i a
potenciar la xarxa social. El pla de remodelació contempla:
l'augment de l'arbrat, el canvi del paviment per zona verda
enjardinada, la incorporació de mobiliari urbà i la millorant de
l'accés a la plaça. Tanmateix, la remodelació també contempla la
millora de la parada de l'autobús de barri 111 que, per una mala
planificació causa problemes de mobilitat.

Línia del PAM: Bon viure i Transició ecològica.

Àmbit territorial:

Vallvidrera pertanyent al districte de Sarrià-Sant Gervasi. El
seu centre urbà, situat als espais compresos entre la plaça Pep
Ventura i la plaça de Vallvidrera, s’hi troba bona part del
teixit comercial del barri. Actualment, ambdós espais es veuen
condicionants pel pas d'una de les carreteres més transitades del
poble i una connexió deficient d'escales que presenta limitacions
arquitectòniques.

Impacte esperat:

* Foment de la xarxa i benestar emocional dels veïns i veïnes.
* Millora en la mobilitat al barri.
* Disposició d’un espai exterior públic per realitzar activitats
comunitàries.
Agents a implicar en el desenvolupament del projecte:

Veïns i veïnes de Vallvidrera, entitats locals com l’Associació
de veïns i veïnes de Vallvidrera o l’Associació Verda Vallvidrera
i el Parc Natural de la Serra de Collserola.

Cost aproximat del projecte: 400.000 euros

Perspectiva de gènere: Es preveu la creació de sessions
especifiques amb grups de dones i altres col·lectiu de genere en
el disseny de la remodelació de l’espai.
'- Descripció breu: Creació d’una plataforma única al C/ Menorca,
entre el C/ Treball i l’entrada al pàrquing del Mercat de
Provençals

- Descripció ampliada: El Mercat de Provençals és un dels
equipaments de referència del barri i rep cada dia la visita de
centenars de veïns i veïnes que hi van a fer les seves compres.

Disposa d’una entrada àmplia, però no així el tram que dóna al C/
Menorca, on les voreres estretes i la presència de parades
exteriors dificulten la mobilitat i accessibilitat de les
persones.

Es proposa la creació d’una plataforma única en el tram del C/
Menorca, començant al final del C/ Treball i acabant a l’entrada
del pàrquing del Mercat.

Aquesta plataforma única permetria ampliar l’espai per als
vianants, facilitaria la mobilitat de les persones amb diversitat
funcional, així com les persones que van amb carretons de la
compra i milloraria la imatge exterior del Mercat de
Provençals.

- Barri: Sant Martí de Provençals

- Cost aproximat orientatiu: 500.000€

- Com incorpora la perspectiva de gènere el projecte? Un entorn
més accessible beneficia al conjunt de la societat, però molt
especialment a les dones, que es desplacen més sovint a peu que
no pas els homes.

- Quin és l'impacte esperat del projecte? La millora de la
mobilitat a l’entorn del Mercat beneficiarà al conjunt del propi
Mercat i del veïnat en general, per l’increment d’accessibilitat
i seguretat viària que s’hi guanyarà. També suposarà un impuls
econòmic per les parades exteriors del Mercat.

- Quins agents caldrà implicar en el plantejament i execució del
projecte? AVV Provençals de la Verneda, AVV St. MArtí de
Provençals, Mercat de Provençals
'- Descripció breu: Ampliació de l’área de jocs infantils de Ca
l’Arnó incorporant jocs per a infants amb diversitat funcional.

Creació d’un banc de jocs tradicionals i col·lectius que es pugui
cedir durant el cap de setmana per tal que els nens i nenes
juguin al Parc i a la Gàbia.

- Descripció ampliada: El Parc de Sant Martí és un espai de
referència dels barris de Sant Martí de Provençals i de la
Verneda i la Pau. És un espai força desgastat els darrers anys a
causa de nombroses obres i és l’hora de retornar-li un l’ús
social i potenciar el seu valor natural, paisatgístic i social.

Un dels col·lectius que més ha patit la regressió urbanística del
Parc de Sant Martí són els infants, que han vist com l’entorn del
Parc resultava poc atractiu per al joc.

Aqueseta proposta pretén recuperar el Parc de Sant Martí com un
espai de joc per a la quitxalla amb dues actucions:

* L’ampliació de la zona de jocs de la Ludoteca Ca L’Arnó amb un
espai de jocs adaptat per a nens i nenes amb diversitat
funcional
* La creació d’un banc de jocs tradicionals i col·lectius que es
pugui prestar als infants durant el cap de setmana per tal que
juguin al Parc. Aquest banc de jocs es pot gestionar a través de
l’equipament de la Ludoteca

- Barri: Sant Martí de Provençals

- Cost aproximat orientatiu: 150.000 €

- Com incorpora la perspectiva de gènere el projecte? La creació
d’un banc de jocs tradicionals i col·lectius que tinguin un biaix
de gènere contribueix a un joc més divers i plural dels infants,
evitant els rols i estereotips de gènere en el joc.

- Quin és l'impacte esperat del projecte? La recuperació del
Parc de Sant Martí i de la Gàbia, com a espais de joc per als
infants i les famílies.

- Quins agents caldrà implicar en el plantejament i execució del
projecte? AVV Provençals de la Verneda, Coordinadora d’Entitats
VERN de la Verneda – Sant Martí, Ludoteca Ca l’Arnó, Institut
Salvador Seguí
'- Descripció breu: La zona coneguda popularment com la Gàbia,
dins del Parc de Sant Martí té problemes de drenatge quan plou,
creant grans bassals d’aigua i fang. Es proposa la millora del
drenatge d’aquesta part del Parc per evacuar millor l’aigua de la
pluja.

- Descripció ampliada: La zona de la Gàbia, dins del Parc de Sant
Martí és un dels punts de més activitats socio culturals del
barri, essent escenari de l’esdeveniment de la Festa Major,
festes de Primavera, Sant Joan, Festival Gallego, entre
d’altres.

L’espai presenta un problema de drenatge de les aigües de pluja,
generant grans bassals d’aigua i fang.

Es proposa una intervenció per millorar el drenatge.

- Barri: Sant Martí de Provençals

- Cost aproximat orientatiu: 100.000€

- Com incorpora la perspectiva de gènere el projecte? Un entorn
més habitable fa que l’espai sigui utilitzat per més gent, més
diversa, evitant la creació d’espais públics degradats que
generen inseguretat.

- Quin és l'impacte esperat del projecte? L’actuació permetrà
millorar un espai molt utilitzat pels actes socioculturals i que
sovint presenta dèficits de fang i bassals per la manca de
drenatge.

- Quins agents caldrà implicar en el plantejament i execució del
projecte?Coordinadora d’Entitats VERN de la Verneda – Sant Martí,
AVV Provençals de La Verneda
'- Descripció breu: Remodelació de les actuals pistes de bàsquet
del Parc de Sant Martí. I inclusió d’un parc de calistènia al
Parc de Sant Martí.

- Descripció ampliada: El Parc de Sant Martí és un espai de
referència dels barris de Sant Martí de Provençals i de la
Verneda i la Pau. És un espai força desgastat els darrers anys a
causa de nombroses obres i és l’hora de retornar-li un l’ús
social.

La millora de les pistes de bàsquet actuals, incloent fins a 3
pistes, amb pintura a terra i una protecció per evitar possibles
impacte de les pilotes a altres objectes i persones permetria
incentivar més la pràctica d’aquest esport, especialment entre
els més joves.

La incorporació d’un parc de Calistènia adjacent a aquestes
pistes permetria crear una oferta d’esport al Parc de Sant Martí
complementària a la ja existent i al camp de futbol.

Caldria vetlla perquè tant el parc de Calistènia, com les pistes
de bàsquet permetin la pràctica d’aquests esports a persones amb
diversitat funcional.

Amb la col·laboració d’entitats i agents del barri es poden crear
talles d’iniciació a l’esport de la calistènia, exhibicions i
competicions esportives, per exemple de bàsquet 3x3, etc.

- Barri: Sant Martí de Provençals.

- Cost aproximat orientatiu: 75.000€

- Com incorpora la perspectiva de gènere el projecte? Per
fomentar una pràctica de l’esport inclusiva, es pot incorporar a
l’equipament informació sobre taules d’exercicis que permetin un
ús de l’equipament a tothom, independentment del seu nivell,
gènere, preparació, etc.

També es poden organitzar tallers específics per a dones
d’iniciació a la calistènia

- Quin és l'impacte esperat del projecte? Els equipaments
esportius són aptes per al conjunt de la ciutadania, però
especialment per al jovent, que és un dels col·lectius amb menys
opcions d’oci al barri de Sant Martí de Provençals.

Aquests equipaments poden esdevenir motor per a la creació de
nous grups associatius i comunitaris vinculats a la pràctica de
l’esport de carrer.

- Quins agents caldrà implicar en el plantejament i execució del
projecte? AVV Sant Martí de Provençals, AVV Provençals de la
Verneda, Coordinadora d’Entitats VERN de la Verneda – Sant Martí,
Club esportiu Barcino
'- Descripció breu: El projecte proposa la creació d'un centre de
reciclatge de plàstics i un laboratori d'anàlisi de
microplàstics.

- Descripció ampliada:

- Barri: El Besòs i el Maresme

- Cost aproximat orientatiu: 141.000 €

- Com incorpora la perspectiva de gènere el projecte?

La contractació d’una persona per a la gestió del projecte i,
degut al fet que el món del reciclatge és especialment masculí,
s’incentivaran les candidatures femenines.

- Quin és l'impacte esperat del projecte?

Esperem:1. Augmentar la taxa de reciclatge de plàstic al barri.
2. Animar els ciutadans a comprar menys productes envasats amb
plàstic. 3. Incitar els industrials i empresaris a oferir els
seus productes de consum en envasos reciclables. Fomentar la
utilització de bioplàstics.4. Reduir la incineració de
plàstics.5. Augmentar en un 10 % l’ocupabilitat dels estudiants
de l’IRP. 6. Tenir un impacte positiu en la implementació dels
Objectius de Sostenibilitat (ODS) 2030 de les Nacions Unides,
sobretot els següents:- ODS 6. Obtenir aigua neta, sense
microplàstics.- ODS 9. Indústria i innovació: volem desenvolupar
un nou model de reciclatge del plàstic, més transparent i
proper.- ODS 11. Ciutats i comunitats sostenibles: volem donar
feina a persones amb dificultats d'ocupació.- ODS 12. Producció i
consum responsable: són els dos eixos principals de l'actual
problema del plàstic, que es fabrica i s'utilitza com si fos
infinit i no tingués repercussió en el medi ambient.- ODS 13.
Reduint el consum i reciclant de forma local reduïm l'impacte
sobre el medi ambient: volem combatre el canvi climàtic.- ODS 14.
Conservar i utilitzar els oceans, els mars i els recursos marins
per al desenvolupament sostenible: els volem lliures de
microplàstics. 7. Després de la quantificació dels microplàstics,
fomentar-ne la seva reducció. 8. Comunicació i difusió dels
resultats obtinguts. 9. Objectius pedagògics: fomentar eines
pedagògiques amb estudi de casos i aprenentatges basats en
problemes reals, fomentar l'aprenentatge i el servei del centre
al barri. 10. Estar oberts al barri i a la ciutat per ser un
centre d’innovació en el reciclatge i la qualitat de les aigües.

- Quins agents caldrà implicar en el plantejament i execució del
projecte?

Institut Rambla Prim, Fundació Eurecat, ICRA i BCASA.
'- Descripció breu: Hem de poder aprofitar, per l’oci i cultura
del veïnat, els espais del barri aptes per a fer projeccions
sobre les parets tant de mappings moderns com de cinema de tots
els temps.

- Descripció ampliada: Si bé fa anys que van desaparèixer els
cinemes del nostre barri, ara podem generar nous llocs de cultura
i oci audiovisual a l’aire lliure a on el veïnat pugui mantenir
les distàncies mentre gaudeix de l’espectacle.

Tal com es fa a d’altres barris de la ciutat, a Sant Martí de
Provençals també podem oferir parets per a projeccions. Però ens
calen els projectors, punts de llum i de so.

Per quan puguem tornar a gaudir de festes al carrer amb molta
gent, o per si ens hem de tornar a confinar i gaudir-ne en petits
grups, tenir a disposició de les entitats veïnals projectors per
a exteriors és una bona solució per continuar oferint cultura al
veïnat.

Si es fan actes a interiors d’espais amb aforament limitat,
podríem retransmetre l’acte a diferents places del barri a través
de projeccions i així diversificar l’afluència de públic.

Ara per ara, des de Districte posen a disposició de les entitats
equips de so per als actes festius i culturals del barri, doncs
proposem que s’ampliï l’oferta de material amb projectors
d’exterior amb capacitat per a mappins i cinema en gran pantalla.

Parets com el lateral de l’església de Sant Martí de Provençals,
l’edifici del CAP de la Plaça de la Infància o l’escultura El Mur
de la Plaça de la Palmera, entre d’altres, són bons espais per a
fer projeccions a l’aire lliure.

- Barri: Sant Martí de Provençals

- Cost aproximat orientatiu: 115.000€

- Com incorpora la perspectiva de gènere el projecte? Tot i que
no són molt conegudes, al llarg de la història del món
audiovisual hi ha moltes dones directores, animadores,
guionistes, etc. que han ajudat a fer més gran el setè art.
Actualment hi ha moltes noies joves estudiant audiovisuals que
necessiten un lloc on projectar els seus treballs. El nostre
barri podia ser la seva pantalla.

- Quin és l'impacte esperat del projecte? Auditoris, sales
d’actes, teatres... ara ens poden quedar petits per a fer actes
públics si s’ha de limitar l’aforament per evitar contagis. Si
mentre es fa un acte a una sala es pot fer una retransmissió en
directe a diferents places del barri, podem continuar oferint
actes per a gaudir en comunitat i mantenir la seguretat
sanitària.

- Quins agents caldrà implicar en el plantejament i execució del
projecte? Associació Mundoanimado, CESMP, AVV de St. Martí de
Provençals, Coordinadora d’Entitats VERN de la Verneda-Sant
Martí, IES Infanta Isabel, Escola Serra i Abella i Escola Pau
Gargallo, TV Sant Martí.
'- Descripció breu:

La Farigola del Clot vol aconseguir que el pati de l'escola torni
a ser un pulmó verd per als nostres petits i per al barri,
adaptant el pati a les noves necessitats pedagògiques i
climàtiques, incorporant vegetació, ombra i aigua.

- Descripció ampliada:

El bosc de pins original ha anat desapareixent, hem de recuperar
aquest pulmó per al barri, un espai amb vegetació que purifiqui
l’aire, augmenti la frescor i la sensació de confort, juntament
amb uns espais d’ombra que complementin la vegetació i que
millorin el drenatge actual d’un espai que ha perdut la seva
configuració natural. Recuperar un espai verd de l’escola i del
barri.

Es fa necessària la recuperació i regeneració del pati de la
Farigola, adaptant-lo a les noves necessitats pedagògiques i
climàtiques.

- Barri: El Clot

- Cost aproximat orientatiu: 500.000€

- Com incorpora la perspectiva de gènere el projecte?

Els patis fins ara es caracteritzaven per tenir una superfície
pavimentada, una pista esportiva, una part de terra amb més o
menys vegetació. Des d’uns anys ençà algunes escoles han començat
a mirar d’una altra manera les necessitats dels seus espais
lliures, des de la vessant pedagògica i des del lleure, i des de
les diferents visions dels usuaris.

- Quin és l'impacte esperat del projecte?

Millorarà l'ambient, la frescor i la sensació de confort, durant
l’època escolar.

S’aconseguirà un espai obert més per al barri, amb condicions de
confort ambiental i benestar.

S’establiran noves relacions entre el projecte educatiu i la
participació amb el veïnat del Clot

Oportunitat per desenvolupar un nou projecte educatiu basat en
l’eficiència energètica, l’emergència climàtica, la salut i el
benestar social.

- Quins agents caldrà implicar en el plantejament i execució del
projecte?

Ajuntament, Parcs i Jardins,Consell Emergència Climàtica de Sant
Martí, 
( https://www.decidim.barcelona/processes/PressupostosParticipatius/f/3769/meetings/2886 )
 AFA Farigola del Clot, Escola Farigola del Clot,Xino-Xano 
( http://www.xino-xano.org/ ), i CEB
'- Descripció breu: Instal·lació d'una estació de mesura de la
qualitat de l'aire, integrada dins de la Xarxa de Vigilància i
Previsió de la Contaminació Atmosfèrica, al carrer Santander
entre Rambla Prim i la Via Trajana.

- Descripció ampliada: Al carrer Santander, prop del final de la
Rambla Prim, hi conviuen habitatges residencials i l'Escola Els
Horts amb indústries químiques del polígon de Montsolís i una
alta densitat de trànsit, sobretot en hora punta (el proper Pont
de Santander és una de les entrades i sortides de Barcelona). A
això hem de sumar el fet que quan el vent bufa de mar arrossega
contaminants procedents de la Ronda Litoral i la incineradora de
Tersa, el crematori i la planta de cicle combinat d'Endesa a Sant
Adrià de Besòs.

En un context d'emergència climàtica i sensibilització per la
salut pública, les veÏnes i veïns de la Verneda volem saber què
respirem, tenir un control de la qualitat de l'aire i si aquesta
arriba a nivells nocius per la nostra salut, tenint en compte a
més la ja esmentada proximitat de l'Escola Els Horts i que els
estudis demostren com de perjudicial pot ser la contaminació
atmosfèrica en el desenvolupament dels infants.

És per això que demanem la instal·lació d'una estació de mesura
de la qualitat de l'aire en aquesta zona, integrada dins de la
Xarxa de Vigilància i Previsió de la Contaminació Atmosfèrica (a
Barcelona la més propera és al Poblenou, massa lluny per
determinar la qualitat de la'ire al nostre barri).

- Barri: la Verneda i la Pau

- Cost aproximat orientatiu: -

- Com incorpora la perspectiva de gènere el projecte? -

- Quin és l'impacte esperat del projecte? Serviria per tenir
dades objectives i fiables sobre la qualitat de l'aire en una
zona molt sensible a ella i a partir d'aquí prendre, si s'escau,
les mesures oportunes per preservar la salut dels nostres veïns i
veïnes. No oblidem que la contaminació atmosfèrica és un dels
principals problemes de salut pública que tenim a l'àrea
metropolitana de Barcelona.

- Quins agents caldrà implicar en el plantejament i execució del
projecte?

Agència de Salut Pública de Barcelona (Ajuntament) i Generalitat
de Catalunya.
Descripció breu:

Museu físic i virtual “Les altres dones” - les contribucions de
les dones no acadèmiques en les conquestes socials, científiques
i feministes. Espai on es pugui conèixer i aprendre les
aportacions que dones no acadèmiques (sense titulació
universitària) han fet per construir la societat d'avui i els
avenços socials, científics i feministes de què gaudim
actualment.

Descripció ampliada:

A l'albada del segle XXI, però, ja no podem ni volem retardar més
una iniciativa que considerem bàsica.

Un museu fet i organitzat des de les dones no acadèmiques
conjuntament amb un Consell Assessor que asseguri i vetlli per la
rigorositat històrica i científica, ja que serà una institució de
coneixement a l'abast de totes les persones. Sense dubte serà un
Museu gratuït per a totes les dones no acadèmiques.

El Museu serà un focus de divulgació i recerca que contribuiria a
la lluita contra la violència masclista i el sexisme, i que
donaria visualització a la diversitat de gènere i a les noves
masculinitats alternatives.

Àmbit territorial: Districte de Sant Martí

Cost aproximat orientatiu: 250.000 €

Com incorpora la perspectiva de gènere el projecte?

Els principis bàsics del projecte seran el diàleg igualitari i la
igualtat de diferències des d'una perspectiva del feminisme
dialògic, és a dir, incorporant a totes les dones, sense importar
el seu nivell social, educatiu i cultural. També incorporant la
diversitat sexual i de gènere, l'abordatge de la violència sexual
i generant àmplies aliances d'actors socials amb un paper actiu
per combatre-la.

Quin és l'impacte esperat del projecte?

- Millorarà el coneixement i sensibilització sobre les
contribucions de les altres dones.

- Ampliarà el coneixement la lluita feminista, la diversitat de
gènere, i les noves masculinitats alternatives.

- Més conscienciació per tota la ciutadana sobre les dones
immigrants i refugiades.

- Millorarà de la convivència en un espai que fomentarà la
sociabilitat dins del districte.

Quins agents caldrà implicar en el plantejament i execució del
projecte?

-Pla Comunitari de La Verneda i la Pau

-Associació de Dones Heura

-Sol·licitarem la participació: de la diversitat d’associacions
de dones del Districte i del Consell de Dones del Districte de
l’Ajuntament de Barcelona.

Eixos de treball del PAM i PAD al projecte que presentem:

PAM: Eix Drets Socials. Punt 1.5 Feminisme / Punt 1.8 Migració i
Acollida
Descripció breu:

Aquest nou espai que proposem serà un centre innovador de
referència a la nostra ciutat, a partir del què es coneix com a
cuina d’aprenentatge, oferirà a La Verneda i La Pau un laboratori
d’aprenentatge i intercanvi d’habilitats per a la millora de la
salut dels veïns i veïnes, en col·laboració amb els centres de
recerca en salut punters al nostre país i en l'àmbit
internacional.

Descripció ampliada:

Les dades de salut del barri mostren la preponderància d’un tipus
de malalties relacionades amb l’estil de vida i per tant es
necessiten estratègies educatives i basades en l’evidència
científica que millorin la forma en què les persones mengem, ens
movem i pensem en relació amb la nostra salut. Aquest espai vol
donar resposta a la millora de la salut personal i pública del
nostre barri a través de l’adopció d’hàbits d’alimentació i
estils de vida més saludables. Sent un espai que pugui ser
utilitzat per molts grups i de totes les edats i cultures, des
d’estudiants, mestresses de casa, professionals de la salut,
famílies, etc.

En aquest espai es realitzarien tallers i seminaris gratuïts de
cuina, oberts per totes les persones. Partint de la creació
prèvia d’un currículum per impartir, basat en les evidències
científiques necessàries per a una nutrició i alimentació
saludable, i comptant amb la veu de les persones participants del
barri. Actualment constatem cada vegada més la importància de què
tota la ciutadania puguem accedir de primera mà al coneixement
científic i a les seves evidències per tal de poder prendre
millors decisions personals i col·lectives.

Barri: La Verneda i La Pau

Cost aproximat orientatiu: 330.000

Com incorpora la perspectiva de gènere el projecte?

El projecte treballarà, des del diàleg igualitari i la igualtat
de diferències, en el reconeixement de les distincions en l'estat
de salut de gènere.

Quin és l'impacte esperat del projecte?

Millorarà la salut alimentària del barri de la Verneda i La Pau,
especialment d’aquells col·lectius més necessitats.

La millora de la convivència gràcies a un espai de sociabilitat
basat en la salut alimentària.

Posarà en valor el petit comerç que ofereix productes saludables,
de proximitat i de baixes emissions, participant i donant-los a
conèixer en el projecte.

Una reducció del cost en salut, per la tasca de prevenció
realitzada.

Quins agents caldrà implicar en el plantejament i execució del
projecte?

CAP La Pau

Pla d’Acció Comunitària de La Verneda i La Pau

Institut de Recerca en Nutrició i Seguretat Alimentària (INSA-UB)

Altres entitats del barri.

Eixos de treball del PAM i PAD al projecte que presentem: 1.4
Salut i Cures, 3.5. Comerç, Mercats, Consum i Alimentació
'-Descripció

Breu: Habilitar el Passeig del Migdia per a la pràctica dels
esports de patinatge de Descens i Alpí en Línia.

Ampliada: Els World Roller Games van deixar un llegat: la
funcionalitat i la viabilitat del Passeig del Migdia per a la
pràctica de Descens es va fer palès. Els participants en van
aprovar la utilitat com a pista esportiva. S’espera d’aquest
projecte que els practicants de les disciplines de patinatge
puguin gaudir d’una pràctica lliure i sense afectar a l’entorn de
manera sonora ni espacial. A més, l’afectació ambiental del
projecte és mínima, donat que la part més important per la
pràctica és l’asfalt, i aquest s’aprofita d’una inversió prèvia
lligada als WRG. El projecte és la instal·lació de proteccions
efectives i de baix manteniment així com de mesures de seguretat
adaptables a l’entorn i la seva gestió, sense haver de tancar el
carrer indefinidament però si de manera intermitent, amb franges
horàries i cartells informatius pels usuaris de la via. Es
contempla que dita instal·lació sigui sostenible tant a nivell
econòmic com ecològic i social. La gestió dels protocols i
mesures de seguretat necessaris es durien a terme a través del
clubs esportius que hi volguessin realitzar pràctica esportiva,
comptant a més amb el suport federatiu.

-Barri: Sants-Montjuïc

-Cost aprox.: 150.000€

-Com incorpora la perspectiva de gènere el projecte? Els esports
de patinatge tenen una cultura en que les diferències socials de
gènere són molt poc marcades i en que hi subjau una forta cultura
de respecte. El valor fonamental del respecte també es fomenta
pel propi fet que l’activitat promoguda sigui la pràctica
esportiva. Són esports considerats extrems en els que, de manera
general, la participació femenina és menor. En facilitar i
normativitzar la seva pràctica a més de tornar-la més segura,
s’afavoreix la participació de perfils més diversos de
practicants.

-Quin és l'impacte esperat del projecte? Un nou espai de pràctica
esportiva al barri i innovador per a un esport emergent,
fomentant la diversitat esportiva. S’ofereix als practicants un
espai on patinar de manera respectuosa i segura. Es fomenta
l’evolució dels esports permetent que es realitzi la pràctica
lliure i activitats de formacions (iniciació i perfeccionament),
de tecnificació i esdeveniments públics o competitius per part de
clubs, associacions, particulars o administració pública.

-Quins agents caldrà implicar en el plantejament i execució del
projecte?

La Federació Catalana de Patinatge: té coneixements i
l’experiència de com gestionar un espai per a la pràctica del
descens, sobretot l’espai aquí proposat, donada la seva
implicació als World Roller Games. La proposta d’aquest
plantejament ja s’ha parlat amb la FCP i compta amb el seu
recolzament.

Comitè Nacional de Descens: ajuda a nivell tècnic i de
coneixements.

Clubs esportius de patinatge per a la gestió i aprofitament de
l’espai
'- Descripció breu:
Aquest projecte es presenta de manera conjunta entre el Casal de
Bari Espai 210 i l’Ateneu El Poblet comporta la inversió en obres
d’infraestructures i materials tècnics amb l’objectiu de poder
oferir noves oportunitats a les entitats i veïnat del barri de la
Sagrada Família.

- Descripció ampliada:

-Casal de Barri Espai 210 – c. Padilla 210

Rehabilitació: Insonorització de les sales i pintar el Casal

Compres: Equips informàtics, material audiovisual, cortines i
pissarra digital

-Ateneu el Poblet – c. Nàpols, 268-270

Rehabilitació: Escenari de l’Auditori i Magatzem

Compres: pel funcionament de l'Espai social de bar, focus led per
l’escenari de l’auditori i barres de dansa penjades a la paret
d’una sala

- Barri:
BARRI DE LA SAGRADA FAMÍLIA, DISTRICTE 2, EIXAMPLE

- Cost aproximat orientatiu:
141.350 eu Casal de Barri Espai 210 + 96.100 eu Ateneu El Poblet
TOTAL = 237.450 eu
- Com incorpora la perspectiva de gènere el projecte?
Les dones realitzen la major part de les tasques de cura. El fet
de poder fer ús d’equipaments públics adients com a espai de
relació i trobada afavoreix la creació de vincles i xarxes de
suport mutu, a més d’una millora de la salut. El fet de crear
espais adaptats per a realizar activitats, a vegades
confidencials, per a determinats col·lectius afavoreix la seva
autonomia, de manera que “allibera” les dones de determinades
tasques i facilita la prevenció de violències masclistes.
- Quin és l'impacte esperat del projecte?
La millora dels equipaments municipals implica una millora en el
desenvolupament de l’activitat comunitària, reforçar els
projectes de democràcia participativa directa, la interrelació
generacional, de procedencia i la cohesió ciutadana
- Quins agents caldrà implicar en el plantejament i execució del
projecte?

Gestores, equips tècnics  equipaments, comissions participatives,
districte de l’Eixample, entitats i persones del barri.
Mesures per millorar la seguretat i la salut (reduint l'impacte
de la contaminació, degut al alt nivell de trànsit) al voltant de
l´entorn de Jesuïtes El Clot. Suggeriments:

* millora de l'estat de les baranes al voltant de l'escola, per a
què impideixin que els infants hi càpiguen, també a la vorera
d'Aragó
* Senyalització vertical i al terra de zona escolar
* Reducció de velocitat recomanada. Instal.lació de radar
* Pasos de vianants amb resaltos, més temps per a vianants, que
obliguin a les bicicletes a aturar-se si els vianants tenen verd
* Prohibició d'aparcament de motos en vorera
* Millora de la zona ajardinada del cantó Aragó/Navas
* Creació d’un mur verd a parets exteriors de l'escola
* Retirada d’un carril d'aparcament i ampliació de vorera de
Aragó entre Navas i Espronceda
* Reducció d'un carril per a vehicles generals en carrers d'el
voltant (en Navas conversió en carril bus i València en carril
bici)
Afectaria positivament a una comunitat de 2.500 alumnes i 300
educadors, a més del veïnatge de la zona.

Incorpora la perspectiva de gènere, ja que la majoria d'adults
que acompanyen i recullen els infants de l'escola són dones, tant
mares com àvies.

Cost aproximat orientatiu: 140.000€

En el plantejament i execució del projecte caldrà implicar a
Urbanisme, Parcs i Jardins, escola, Afa, CEB, veïnat
Dotar la instal·lació municipal d'esculls artificials d'una boia
científica que mesuri permanentment l'acidificació al Mediterrani
seguint les línies estratègiques de l'Emergència climàtica. Serem
una de les primeres ciutats a posseir sensors que mesuren
variables oceanogràfiques. Permetrà la millora i dotació
tecnològica d’equipaments públics existents.

PAM.

EIX 3

DESCRIPCIÓ

El Mediterrani és un dels mars més castigats per la humanitat.
Suporta una alta població que el converteix en molt vulnerable.
L`Ajuntament (2003), va instal·lar una de les primeres barreres
d´esculls artificials del Estat convertint-se en la 1ª ciutat amb
un equipament públic d´aquest tipus. Els resultats han estat
extraordinaris.

A Barcelona ja hi ha sensors per mesurar la contaminació, però
cap d´ells mira al mar. El fondeig de aquesta boia permetrà
l’adquisió i la posada a disposició de la societat de dadess per
valorar quan i a quina velocitat canviem el entorn.

Els paràmetres a registrar seran l’acidificació i flux de CO2
entre la atmosfera i l’oceà.  Aixi conoixerem la capacitat i
velocitat a la qual s'absorbeix el CO2, aquest dades seran de
vital importància per predir el canvi climàtic.

Incorporarà una estació d'acústica per registrar dofins urbans
(eines de sensibilització) així com la contaminació acústica.

Beneficiars

Tot Barcelona i tot el Mediterrani dotant a científics i gestors
de dades de gran ajuda per canvi climàtic. Permetrà col·locar a
la ciutat de Barcelona com a  referent  i pot actuar de
catalitzador .

Resultats esperats

Recopilar dades d’acidificació oceànica i flux de CO2 entre la
atmosfera i l’oceà per la lluita contra el canvi climàtic.
Informar i sensibilitzar els ciutadans de Barcelona dels perills
del canvi climàtic. Millora dels nostres respecte al medi natural
gràcies a la sensibilització dels ciutadans.

Les dades seran públiques i es compartiran a xarxes
internacionals.

Sostenibilitat ambiental del projecte

Totalment sostenible.

Barrio:

CiutatVella

Cost:

200.000 €.

Perspectiva de gènere

Les dades en obert poden ser usades per qualsevol persona sense
importar el gènere.

Impacte esperat

Lideratge Barcelona e impacte a nivell internacional al
participar i posar les dades a disposició de xarxes i científics.
Millora del coneixement dels nostres ecosistemes i dels nostres
respecte al medi natural gràcies a la sensibilització dels
ciutadans. Sensibilitzar els ciutadans dels perills del canvi
climàtic.

Agents a implicar

Institut de Ciències del Mar, Universitat G. Canàries i Zoològic
Descripció breu:

Un espai comunitari d’aprenentatge on els infants, joves i adults
de La Verneda i La Pau, un dels barris amb més escletxa digital,
aprenguin des dels zero anys les innovacions tecnològiques més
capdavanteres del món com la intel·ligència artificial, la
realitat virtual, la fotònica, la informàtica quàntica, la
programació, el big data, la robòtica o el disseny 3D. Gratuït i
basat en les actuacions de més èxit de centres de referència com
el MIT, un espai comunitari d’aprenentatge i participació a
partir de les tecnologies i la ciència que cada vegada seran més
determinants pel dia a dia de tots els ciutadans i de les nostres
oportunitats laborals i socials.

Descripció ampliada:

Un dels dèficits que han quedat més en evidència davant les
mesures de confinament en relació amb la pandèmia de la Covid 19
ha estat la bretxa digital. Això és suma altres necessitats ja
detectades anteriorment al barri.

El projecte reduirà les desigualtats d’accés i de formació en
capacitats digitals per garantir un futur inclusiu a infants,
joves i famílies. Perquè puguin arribar a estudis superiors, a
partir de l’educació científica i tecnològica, i així mateix
puguin contribuir a la seva pròpia comunitat. Obert també a la
formació de persones adultes.

Una aula tecnològica que compti amb ordinadors, impressora 3D,
projector, pissarra digital, material fotònic, aparells de
robòtica, programació i intel·ligència artificial. Amb el suport
d'una xarxa de persones educadores voluntàries, que
s’encarregaria de donar les formacions. Una formació en base a
l’aprenentatge dialògic, on les interaccions entre experts i
participants a través del diàleg fan possible l’aprenentatge.

Barri: La Verneda i La Pau

Cost aproximat orientatiu: 330.000

Com incorpora la perspectiva de gènere el projecte?

Incidirà en eduir la bretxa digital de gènere que existeix entre
homes i dones i nois i noies.

Quin és l'impacte esperat del projecte?

Ampliació de les oportunitats laborals i acadèmiques.

Augment de la integració social i reducció de l’exclusió social.

Adquisició d’un accés informat i segur a les tecnologies.

Reducció bretxa digital i desigualtat de gènere entre nois i
noies.

Prevenció de la violència de gènere dins de l'hàbitat digital.

Quins agents caldrà implicar en el plantejament i execució del
projecte?

Pla comunitari de La Verneda i La Pau

Barcelona Supercomputing Center

Fundació b-TEC (Consorci del Campus Diagonal-Besòs)

ICFO Institut de Ciències Fotòniques

Xarxa de Punts Òmnia

Eixos de treball del PAM i PAD al projecte que presentem:

DRETS SOCIALS. 1.6. Infància. 1. 7. Adolescència i joventut.

5.1. Educació i ciència.